Diari Oficial de la Generalitat Valenciana


Sumari del DOGV 5976, del 17-03-2009 (2009/2784)

Notificació de la resolució del recurs d'alçada, referència interna R-458/2008, a José Selles Martínez.
-------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2784


Data del document
:   01-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-458/2008, a José Selles Martínez. [2009/2784]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a José Sellés Martínez, c/ Juan Gil Albert, número 49, esc. 2, 4t, 7ª (03022 Alcoi) la resolució del recurs d'alçada amb el número de referència interna R-458/08  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a l'expedient de desnonament administratiu per ocupació d'habitatge sense títol legal (A-DAFT-0094/07) de l'habitatge siti a Alcoi (Alacant), carrer Juan Gil Albert, número 49, esc. 2, pis 4t, porta esquerra (codi habitatge 03/7031/0007).  
Dades del reclamant  
Número d'expedient Cognoms i nom  
A-DAFT-0094/07 Sellés Martínez, José  
Dades de l'habitatge  
Codi habitatge. 03/7031/0007  
Adreça: c/ Juan Gil Albert, 49, esc. 2, pis 4t, esquerra d'Alcoi (Alacant).  
I. Antecedents  
Cronològicament exposats, els fets essencials relatius al dit expedient són els següents:  
Primer. José Sellés Martínez era adjudicatari de l'habitatge objecte d'aquest expedient en règim de compravenda en virtut de contracte de data 1 de març de 2002, subscrit amb l'Institut Valencià d'Habitatge, SA, i com a conseqüència de falta de pagament, en expedient administratiu A-RCFP-230/04 i en data 17 d'abril de 2007, es va dictar resolució de la directora general d'Habitatge i Projectes Urbans on es declarava resolta l'esmentada compravenda, sense que conste haver sigut presentat cap recurs en contra d'aquesta.  
Segon. En virtut de l'anterior i pel fet d'haver quedat resolt el contracte de compravenda, atés que no es va tornar la possessió de l'habitatge en termini, es va iniciar el corresponent procediment de desnonament administratiu per falta de títol (A-DAFT-0094/07) mitjançant providència de data 12 de juny de 2007.  
Tercer. El 2 de juliol de 2007 es va formular el corresponent plec de càrrecs que, en no poder ser notificat directament a l'interessat, va ser objecte de la corresponent publicació per edictes i en el DOCV núm. 5595, de 10 de setembre de 2007.  
Quart. Pel fet que l'interessat no ha presentat proves o formulat al·legacions, amb data 11 de març de 2008 es va dictar la corresponent resolució de la directora general d'Habitatge i Projectes Urbans, que, com que no va poder ser notificada directament a l'interessat després de dos infructuosos intents, va ser objecte de la corresponent publicació per edictes i en el DOCV núm. 5732 d'1 d'abril de 2008.  
Cinqué. El 26 de maig de 2008 l'interessat va presentar un escrit, al qual adjuntava la documentació que considerava pertinent, que va ser considerat recurs d'alçada contra l'esmentada resolució.  
II. Fonaments de dret  
Els articles 30 del text refós aprovat per Reial decret 2960, de 12 de novembre de 1976, i 138 del Reglament d'habitatges de protecció oficial, de 24 de juliol de 1968, configuren com a motiu de desnonament administratiu ocupar un habitatge sense títol legal per a això.  
L'article 30 del mencionat text refós, com també els articles 138 i 142 del Reglament d'habitatges de protecció oficial, estableixen que l'administració actuant podrà acordar el desnonament administratiu per ocupació d'un habitatge sense títol legal, amb el llançament dels ocupants d'habitatges i el desallotjament de béns i efectes.  
L'article 57, 5é, punt 2, lletra b, de la Llei 8/2004, de 20 d'octubre, de la Generalitat, regula com a motiu de desnonament administratiu ocupar un habitatge sense títol legal per a això. En el mateix sentit els articles 181 i 182 del Decret 75/2007, de 18 de maig, de reglament de protecció pública a l'habitatge.  
L'article 183 del Decret 75/2007, de 18 de maig, de Reglament de protecció pública a l'habitatge, articles 142 i 161 del Reglament d'habitatges de protecció oficial de 24 de juliol de 1968, article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/99 de 13 de gener, i article 16 i següents del RD 1398/93, de 4 d'agost, respecte al procediment que s'ha de seguir.  
L'article 143 del Decret 2114/1968, de 24 de juliol, que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992 de règim jurídic de les administracions públiques i del procediment administratiu comú.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
III. Contestació a les al·legacions  
La legislació vigent en matèria d'habitatges de protecció oficial de promoció pública estableix unes condicions especials de protecció dirigides a facilitar l'accés a l'habitatge a aquelles famílies més desfavorides i, amb aquesta finalitat, la recuperació d'aquests quan es troben ocupats per persones que no tenen títol legal per a això. Per això, en aquest cas, atés que resulta acreditat que el contracte de compravenda havia quedat resolt en expedient A-RCFP-0230/04, per falta de pagament, no poden ser admeses les al·legacions formulades per l'interessat en l'escrit de recurs ja que els motius al·legats (venda d'un habitatge a l'Ajuntament d'Alcoi el 15 de gener de 1988, i Acord de 21 de setembre de 1990 amb la dita Corporació per a la cessió en precari d'un habitatge per 4 anys) no sols són anteriors a la firma del contracte de compravenda de l'habitatge objecte d'aquest expedient (atorgat l'any 2002) sinó que haurien d'haver-se oposat i fet valer en l'expedient de resolució de contracte per falta de pagament i no en aquest, que fa referència a l'ocupació d'habitatge sense títol legal que es produeix després de l'esmentada resolució i per la negativa de l'interessat a entregar la possessió de l'habitatge.   
Ens trobem, per tant, davant d'un clar supòsit d'ocupació il·legal i les circumstàncies que es donen en aquest cas es corresponen amb les que té en compte la normativa aplicable per a donar lloc al desnonament administratiu per ocupació d'un habitatge sense títol legal, i no es dóna nul·litat ni cap indefensió perquè l'interessat ha conegut perfectament els motius que van donar lloc a la incoació tant de l'expedient de resolució per falta de pagament com de l'incoat posteriorment per falta de títol, amb possibilitat de formalitzar al·legacions i recursos en aquests.   
Per tot l'anterior, i com que no existeix títol jurídic que legitime l'ocupació de José Sellés Martínez, la resolució de la directora general d'Habitatge i Projectes Urbans de 17 d'abril de 2007 ha de ser íntegrament confirmada.  
Resolució  
Vist l'expedient es dedueix que ha quedat acreditat que el recurrent no té títol jurídic que legitime l'ocupació de l'habitatge objecte d'aquest.  
Vistos els fets, les disposicions legals citades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu corresponent en el termini de dos mesos comptadors a partir de l'endemà de la recepció d'aquesta, segons el que disposen els articles 8.3 i 46.1 de la Llei 29/1.998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que considere oportú.  
València, 1 d'octubre de 2008.- La secretària autonòmica de Medi Ambient, Aigua, Urbanisme i Habitatge: María Ángeles Ureña Guillém.